Η ***Μαρία Μερσέντες*** (Ισπανικά: *María Mercedes*, προφέρεται **Μαρία Μερσέδες**:  ισπανική προφορά ΔΦΑ maˈɾi.a merˈseðes) είναι τηλενουβέλα μεξικάνικης παραγωγής του 1992. Τα δικαιώματα προβολής της σειράς πουλήθηκαν σε περισσότερες από 120 χώρες στον κόσμο, μεταξύ των οποίων και η Κύπρος. 

Πρωταγωνιστούν Ταλία, Αρτούρο Πενίτσε, Λάουρα Σαπάτα, Γκαμπριέλα Γκόλντσμιθ kai Κάρμεν Αμέσκουα. 

Η σειρά αποτελεί την πρώτη από την επιτυχημένη τριλογία τηλενουβέλλων, γνωστή και ως τριλογία με τις Μαρίες στις οποίες επικρατεί το σεναριακό μοτίβο της Σταχτοπούτας. Το 2008 κυκλοφόρησε ένα τριπλό dvd box set της σειράς από τη Xenon Pictures, με συνολική διάρκεια 11 ώρες και 14 λεπτά, ενώ παλαιότερα η Televisa είχε κυκλοφορήσει τα επεισόδια της σειράς σε VHS. Παρόλο που η σειρά πλέον είναι αρκετά παλιά, εξακολουθεί να προσελκύει το ενδιαφέρον εκατομμυρίων τηλεθεατών και να προβάλλεται σε επανάληψη από μεγάλα τηλεοπτικά δίκτυα ανά τον κόσμο.

Το 2013 γυρίστηκε ριμέικ της σειράς στις Φιλιππίνες κατορθώνοντας πολύ μεγάλη επιτυχία, δεδομένου ότι η σειρά θεωρείται μία από τις πιο δημοφιλείς σειρές που έχουν προβληθεί στις Φιλιππίνες.

Υπόθεση
-------

Η Μαρία Μερσέντες είναι μία φτωχή νέα γυναίκα που πρέπει να μεγαλώσει την οικογένεια της μόνη της. Η μητέρα της τους εγκατέλειψε από μικρή ηλικία ενώ ο πατέρας της είναι αλκοολικός. Έχει τρία αδέρφια: τον Μέμο, τη Ροσάριο και τον Αντρές. Εργάζεται στα φανάρια πουλώντας λαχεία και διάφορα μικροαντικείμενα προκειμένου να επιβιώνει αυτή και η οικογένειά της. 

Μια μέρα γνωρίζει τον γοητευτικό νεαρό Χόρχε Λουίς, έναν πλούσιο άνδρα τον οποίο σύντομα ερωτεύεται. Ο Χόρχε Λουίς ζει μαζί με την αδερφή του και τη μητέρα του, Μαλβίνα, και τον ετοιμοθάνατο, αλλά εκατομμυριούχο, ξάδερφό του Σαντιάγο. 

Η Μαλβίνα ανυπομονεί να πεθάνει ο ανιψιός της, ώστε να λάβει αυτή και τα παιδιά της την περιουσία του, εφόσον είναι οι μοναδικοί εν ζωή συγγενείς του. Ο Χόρχε Λουίς, που υποφέρει ακόμη από τον πόνο που του προκάλεσε η δολοφονία της γυναίκας του τη μέρα του γάμου, είναι απαισιόδοξος και δεν θέλει να ερωτευτεί ξανά. 

Η Μαλβίνα προορίζει τον γιο της για την Μίστικα, μία πλούσια γυναίκα του κύκλου τους, αλλά με βρώμικη ψυχή και χωρίς αισθήματα. Ο Σαντιάγο παράλληλα ζητά από τη Μαρία Μερσέντες να τον παντρευτεί έτσι ώστε να κληρονομήσει αυτή την περιουσία του και να πάρει με αυτό τον τρόπο εκδίκηση από την Μαλβίνα, η οποία περιμένει με ανυπομονησία τον θάνατό του. 

Τελικά ο Σαντιάγο πεθαίνει και η είδηση αποτελεί μεγάλη έκπληξη για την οικογένεια, όμως η Μαρία Μερσέντες τελικά δεν κληρονομεί την περιουσία του Σαντιάγο επειδή όταν παντρεύτηκε τον Σαντιάγο, ήταν ακόμα ανήλικη και ο πατέρας της δεν ήταν παρών, με αποτέλεσμα ο γάμος να θεωρείται νομικά άκυρος.

Ο Χόρχε Λουίς αντιδράει στην εμμονή της μητέρας του να παντρευτεί την Μίστικα. Σαν αντίποινα, παντρεύεται τη Μαρία Μερσέντες, η οποία είναι ερωτευμένη μαζί του όμως αυτός δεν έχει τα ίδια συναισθήματα. Μία ριζική αλλαγή της νεαρής κοπέλας θα δώσει κίνητρο στο Χόρχε Λουίς να δει διαφορετικά τη Μαρία Μερσέντες και σταδιακά να θέλει να είναι μαζί της από πραγματική αγάπη και όχι από εκδίκηση στην μητέρα του. 

Σύντομα όμως δημιουργούνται πολλά προβλήματα στη σχέση τους, όταν η Μαλβίνα αποφασίζει να σκοτώσει την Μαρία Μερσέντες. Το τέλος όμως θα είναι θριαμβευτικό και η Μαρία Μερσέντες θα ζήσει ευτυχισμένη για πάντα με τον Χόρχε Λουίς.

Κάστ
----

* Ταλία ως *Μαρία Μερσέντες "Μέτσε" Μουνιός Γκονσάλες ντε ντελ Όλμο*
* Αρτούρο Πενίτσε ως *Χόρχε Λουίς ντελ Όλμο Μοράντες*
* Λάουρα Σαπάτα ως *Μαλβίνα Μοράντες χηρ. ντελ Όλμο*
* Γκαμπριέλα Γκόλντσμιθ ως *Μαρία Μανόλια "Μανόλια" Γκονσάλες ντε Μανσίγια*
* Κάρμεν Αμέσκουα ως *Ντίγνα ντελ Όλμο Μοράντες*
* Κάρμεν Σαλίνας ως *Δόνια Φιλογόνια*
* Νίκι Μοντελλίνι ως *Μίστικα Κασαγκράντε ντε Ορδόνιες*
* Φερνάντο Τσαγερόττι ως *Σαντιάγο ντελ Όλμο*
* Ρομπέρτο Μπαγιεστέρος ως *Κορδέλιο Κορδέρο Μάνσο*
* Λουίς Ουρίμπε ως *Μανουέλ Μουνιός*
* Φερνάντο Κολούνγκα ως *Τσίτσο*
* Ράουλ Παδίγια "Τσοφόρο" ως *Αρχεμίρο "Ελ Τσούπες" Καμάτσοο*
* Κάρλα Άλβαρες ως *Ροσάριο Μουνιός Γκονσάλες*
* Αλφρέδο Γκουτιέρες ως *Αντρεσίτο Μουνιός*
* Μέτσε Μπάρμπα ως *Δόνια Τσονίτα*
* Ρόσα Καρμίνα ως *Δόνια Ρόσα*
* Λουίς Χιμένο ως *Δον Σεμπαστιάν Ορδόνιες*
* Αουρόρα Μολίνα ως *Δόνια Νατάλια*
* Βιρχίνια Γκουτιέρες ως *Δόνια Μπλάνκα Σάενς*
* Σίλβια Κάμπος ως *Ντιάνα Σαν Ρομάν*
* Ευανχελίνα Σόσα ως *Καντελάρια*
* Ντιάνα Γκόλντεν ως *Φαμπιόλα Μαγιερλίνγκ Σαν Ρομάν*
* Πατρίσια Ναβιδάδ ως *Ίρις*

Βραβεία
-------

| Έτος | Βραβεία | Κατηγορία | Υποψηφιότητα | Αποτέλεσμα |
| --- | --- | --- | --- | --- |
| 1993 | 11α Βραβεία TVyNovelas | Καλύτερη Τηλενουβέλα της Χρονιάς | Βαλεντίν Πιμστέιν | Υποψηφιότητα |
| Καλύτερος Ηθοποιός | Αρτούρο Πενίτσε | Νίκη |
| Καλύτερη Ηθοποιός Ανταγωνίστρια | Λάουρα Σαπάτα |
| Καλύτερη Δευτεραγωνίστρια | Κάρμεν Σαλίνας |
| Γκαμπριέλα Γκόλντσμιθ | Υποψηφιότητα |
| Καλύτερος Δευτεραγωνιστής | Ράουλ Παδίγια "Τσοφόρο" | Νίκη |
| Φερνάντο Τσιανγερόττι |
| Καλύτερη Νεαρή Ηθοποιός | Ταλία |
| Καλύτερη Γυναίκα Αποκάλυψη | Νίκι Μοντελλίνι | Υποψηφιότητα |
| Καλύτερη Παιδική Εμφάνιση | Αλφρέδο Γκουτιέρες |
| Βραβεία El Heraldo de México | Καλύτερη Ηθοποιός Αποκάλυψη | Ταλία | Νίκη |
| Βραβεία Eres | Καλύτερη Ηθοποιός |
| Βραβεία Bravo | Καλύτερη Νεαρή Ηθοποιός |

Προβολή
-------

Βόρεια & Νότια Αμερική, Καραϊβική
* Μεξικό Μεξικό
* ΗΠΑ
* Νικαράγουα Νικαράγουα
* Ισημερινός (χώρα) Ισημερινός
* Κολομβία Κολομβία
* Περού
* Βραζιλία Βραζιλία
* Βενεζουέλα Βενεζουέλα
* Χιλή Χιλή
* Αργεντινή Αργεντινή
* Παραγουάη Παραγουάη
* Ουρουγουάη
* Κόστα Ρίκα Κόστα Ρίκα

Ευρώπη, Ασία & Ωκεανία
* Κύπρος
* Σλοβενία
* Πολωνία
* Φιλιππίνες Φιλιππίνες
* Μαλαισία Μαλαισία
* Ινδονησία Ινδονησία

Πληροφορίες
-----------

* Η ηθοποιός Laura Zapata στο ρόλο της Μαλβίνα είναι στη πραγματικότητα αδερφή της Ταλία.
* Με αυτή τη τηλενουβέλλα η Ταλία κέρδισε τον τίτλο της *Βασίλισσας της Τηλενουβέλλας* και το βραβείο *Καλύτερης Νεαρής Ηθοποιού* σε τηλενουβέλλα στα βραβεία *TVyNovelas* το 1992.

Παραπομπές
----------

1. ↑  «Μαρία Μερσέντες» (στα Ισπανικά). alma-latina.net. Αρχειοθετήθηκε από το πρωτότυπο στις 11 Σεπτεμβρίου 2011. Ανακτήθηκε στις 29 Φεβρουαρίου 2016.
2. ↑   Mendiola Chosen To Portray Maria Mercedes Philippine Remake
3. ↑   Αρχειοθετήθηκε 2016-03-05 στο Wayback Machine. Jessy Mendiola is Maria Mercedes
4. ↑   Αρχειοθετήθηκε 2016-03-05 στο Wayback Machine. Jake Cuenca fulfills wish to be paired with Jessy Mendiola in Maria Mercedes
5. ↑  , 'Maria Mercedes' remake to air on ABS-CBN
6. ↑  , Meet the leading man of Pinoy 'Maria Mercedes'
7. ↑  , First look: Jessy Mendiola as 'Maria Mercedes'

Εξωτερικοί σύνδεσμοι
--------------------

* *Μαρία Μερσέντες*   στην IMDb

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ταλία |
| --- |
|  |
| Studio albums | 
* *Thalia (1990)*
* *Mundo de cristal*
* *Love*
* *Love (European)*
* *En extasis*
* *Nandito Ako*
* *Amor a la mexicana*
* *Arrasando*
* *Thalia*
* *Thalia (english)*
* *The sixth sense*
* *ESS Re+Loaded*
* *Lunada*
 |
|  |
| Ζωντανά | 
*Primera fila* |
|  |
| Συλλογές | 
* *Greatest Hits in Banda Style*
* *Greatest hits*
* *Thalia's hits remixed*
* *The Ultimate Collection*
 |
|  |
| Τηλενουβέλλες | 
* Μαρία Μερσέντες
* Μαριμάρ
* Μαρία της γειτονιάς
* Ροζαλίντα
 |
|  |
| Ταινίες | 
* *La guerra de los pasteles (1979)*
* *Anastasia (1997)*
* *Μάμπο Καφέ (1998)*
 |
|  |
| Βιβλία | 
* *Thalia: ¡Belleza! Lessons in Lipgloss and Happiness*
* *Thalia: ¡Radiante! Your Guide to a Fit and Fabulous Pregnancy*
 |
|  |
| Soundtracks | 
* *Anastasia*
* *Dance with me*
 |
|  |
| Timbiriche | 
* *Timbiriche VII*
* *Timbiriche VII-IX*
* *Timbiriche's classics*
 |

 |